**UVOD**

Turistička zajednica Grada Otočca provoditi će u 2017. g. aktivnosti čija je svrha ispunjenje zakonskih zadaća navedenih u članku 32. Zakona o turističkim zajednicama i promicanju hrvatskog turizma („Narodne novine“ br. 152/08) i u Statutu Turističke zajednice Grada Otočca, a koje su istovremeno usklađene sa strateškim dokumentima na nacionalnom nivou, ali i na lokalnoj razini predstavljaju okvir za razvoj turizma.

Prijedlog programa rada izrađen je prema Programu razvoja turizma na području grada Otočca 2008 – 2018., HTZ-ovoj Strategiji razvoja turizma do 2020. godine te uputama Glavnog ureda HTZ-a.

Prijedlogom programa rada nastojati ćemo, shodno financijskim i ljudskim resursima, obuhvatiti sve ciljeve i zadaće Turističkih zajednica

U nastojanju realizacije većeg dijela ovog programa, Turistička zajednica Grada Otočca nastaviti će surađivati sa svim turističkim subjektima, lokalnom samoupravom, Nacionalnim parkovima Plitvička jezera i Sjeverni velebit, turističkim zajednicama na području Županije Ličko-senjske, kao i svim ostalim subjektima vezanim za razvoj turizma.

Promotivne aktivnosti u 2017. godini temeljit će se na oglašavanju, odlasku na inozemne i tuzemne sajmove te kontinuiranom izlasku u medije koji daju kanal kroz koji se promotivne poruke mogu prenijeti odabranom tržištu i tržišnim segmentima.

Prisutnost na internetu pokazuje posebnu zainteresiranost, koju planiramo zadržati davanjem korisnih informacija , i putem društvenih mreža (facebook, twitter, instagram) i na našoj web stranici , koje će povećati efekt zainteresiranosti i dolaska u destinaciju.

Otočac kao najstarije naselje u Gackoj, uz  bogatu kulturno-povijesnu baštinu, nudi obilje istinskih vrijednosti: pejzaž,  tradiciju i gastronomiju. Brojne aktivnosti, događanja, hotelski i privatni smještaj itekako su dobra pozivnica za doći, ostati, ali i vratiti se.

Regija Gacka je definitivno jedna od turističkih destinacija koja može ponuditi mnogo različitih doživljaja i aktivnosti, a na svima nama je da nastavimo djelovati u ovom smjeru jer sve više turista prepoznaje našu turističku ponudu .

**PLAN PRIHODA**

Program rada za 2017. godinu izrađen je na osnovi očekivanih turističkih rezultata (noćenja) u 2017. godini, očekivanog prihoda od turističke članarine, dotacija iz proračuna Grada Otočca, prihoda od najma bankomata te planiranih prihoda od kandidiranja projekata prema HTZ-u i Ministarstvu turizma.

**Prihodi Turističke zajednice Grada Otočca :**

Osnovni parametri za planiranje prihoda od boravišne pristojbe su:

* Plan noćenja za 2017. godinu
* Cijena boravišne pristojbe
* Struktura gostiju

Na temelju ostvarenog turističkog prometa prethodne i ove sezone realno smo procijenili broj ostvarenih noćenja u idućoj godini, a temeljem toga i prihode od boravišne pristojbe.

Napominjemo da je ovo procjena mogućeg ostvarenja i dana je po pojedinim grupama naplatioca i razredu turističkog mjesta, što je prikazano u slijedećoj tabeli.

**Tabela 1. Procjena mogućeg ostvarenja broja noćenja po grupama naplatioca, razredu turističkog mjesta s planom naplate boravišne pristojbe u 2017. godini*.***

|  |  |  |  |  |  |  |
| --- | --- | --- | --- | --- | --- | --- |
| **GRUPA**  **NAPLATIOCA** | **BROJ**  **POSTELJA** | **UKUPNI GODIŠNJI**  **MOGUĆI KAPACITET**  **(br. post x 30 dana**  **x 12 mjeseci)** | **PROCJENA**  **GODIŠNJE**  **POPUNJE-**  **NOSTI**  **(u %)** | **PROCJENA**  **BROJA**  **NOĆENJA** | **VISINA**  **BORAVIŠNE**  **PRISTOJBE**  **(u Kn)** | **IZNOS**  **BORAVIŠNE**  **PRISTOJBE**  **(br. noćenja**  **x visina b.p.)** |
| Hotel  ZVONIMIR | 48 | 17.280 | 40% | 6.912 | 7,00 | 48.384,00 |
| Hotel  PARK | 84 | 30.240 | 30% | 9.072 | 7,00 | 63.504,00 |
| Hotel  Mirni kutak | 60 | 21.600 | 40% | 8.640 | 7,00 | 60.480,00 |
| Hotel  Gacka | 38 | 13.680 | 25% | 3.420 | 5,00 | 17.100,00 |
| HOSTEL  MAJSIĆ | 37 | 13.320 | 5% | 666 | 5,00 | 3.330,00 |
| Iznajmljivači  Soba i apartmana  „A“ razred | 118 | 42.480 | 15% | 6.372 | 7,00 | 44.604,00 |
| Iznajmljivači  soba, apartmana  i kuća za odmor  «C» RAZRED | 100 | 36.000 | 10% | 3.600 | 5,00 | 18.000,00 |
| Iznajmljivači  soba, apartmana  i kuća za odmor  «D» RAZRED | 49 | 17.640 | 8% | 1.411 | 4,00 | 5.644,00 |
| **SVEUKUPNO** | **534** | **219.240** |  | **40.093** |  | **261.046,00** |

|  |
| --- |
| **Tabela 2. Korisnici boravišne pristojbe** |

|  |
| --- |
|  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **UKUPNO**  **BORAVIŠNA**  **PRISTOJBA** | **Hrvatski**  **Crveni križ 1%** | **HTZ**  **Potpore**  **NTZ 2,5%** | **Ukupno**  **BP** | **TZŽ LS**  **10%** | **HTZ**  **25%** | **TZG**  **Otočca**  **65%** | **Proračun**  **Grada**  **Otočca**  **30%** |  |
| 261.046,00 | 2.610,46 | 6.526,15 | 251.909,39 | 25.190,39 | 62.977,35 | **163.741,11** | 49.122,33 |  |

**Tabela 3. Korisnici turističke članarine \***

|  |  |  |  |  |  |  |
| --- | --- | --- | --- | --- | --- | --- |
| **UKUPNO**  **ČLANARINA TZ** | Državni proračun 3% | HTZ Potpore  NTZ 7,5% | UKUPNO | TZŽ LS  10% | HTZ  25% | TZG Otočca  65% |
| 160.000,00 | 4.800,00 | 12.000,00 | **143.200,00** | 14.320,00 | 35.800,00 | 93.080,00 |

* **Izvršene su izmjene i dopune Zakona o članarinama u turističkim zajednicama , temeljem Odluke Vlade RH , o smanjenju parafiskalnih nameta. Sukladno navedenim izmjenama , od 1. siječnja 2016., stopa po kojoj se obračunava članarina turističkim zajednicama umanjuje se za 15 %. („Narodne novine“ br. 110/2015)**

|  |  |  |  |  |  |
| --- | --- | --- | --- | --- | --- |
| **ADMINISTATIVNI RASHODI** |  |  |  |  |  |
| Administrativni rashodi sadrže sve poslove ureda turističke zajednice i ostale poslove koji su nužni za ostvarenje programa rada turističke zajednice. To su rashodi za plaće zaposlenih, materijalni rashodi i rashodi za usluge. Uglavnom su to fiksni troškovi u kojima nema većeg odstupanja tijekom godine. |  |  |  |  |  |
|  |  |  |  |  |  |
| Rashodi u 2017. godini planirani su maksimalno racionalno, polazeći od obveze ispunjavanja zakonskih zadaća i načela svrsishodnosti i učinkovitosti korištenja ukupnog proračuna. |  |  |  |  |  |
|  |  |  |  |  |  |
|  |  |  |  |  |
|  |  |  |  |  |
|  |  |  |  |  |

**RASHODI ZA ZADAĆE TURISTIČKE ZAJEDNICE**

Financijski plan slijedi programom zacrtane zadaće, te područja zadaća sukladno postavljenim ciljevima.

1. **DIZAJN VRIJEDNOSTI**

Zadaća **Dizajn vrijednosti** sastoji se od tri podzadaće a to su: Poticanje i sudjelovanje u uređenju grada, Manifestacije ,TIC i Novi proizvodi.

1. **Poticanje i sudjelovanje u uređenju grada** provodi se u cilju očuvanja turističkog prostora, unaprjeđivanja turističkog okružja i zaštite čovjekova okoliša te unaprjeđivanje turističke ponude. Uređenje grada provodi se u suradnji sa gradom, komunalnim društvom te Srednjom školom Otočac.

Projekt Volim Hrvatsku dio je trajnih aktivnosti Glavnog ureda HTZ-a i sustava turističkih zajednica koje se provode s ciljem uključivanja što većeg broja subjekata javnog i privatnog sektora u očuvanje, te poboljšanje raznovrsnosti k kvalitete ukupne turističke ponude.

* 1. Uređenje grada
  2. Projekt Volim Hrvatsku
* podjela sadnica institucijama i građanima

1. **Manifestacije**

Turistička zajednica će podržavati organizaciju i održavanje kulturnih, zabavnih, sportskih i ostalih manifestacija koje imaju za cilj unaprjeđenje proizvoda, te stvaranje prepoznatljivog image-a turizma Gacke i Otočca. U ostalim manifestacijama sudjelovati ćemo kao suorganizator i podrška, bilo da se radi o sportskim, kulturno- zabavnim ili ostalim manifestacijama.

* 1. **Kulturno-zabavne manifestacije** u organizaciji TZ Grada Otočca
* Festival gackih snjegovića
* Mačkare u Gackoj
* II. Najbrže veslo Gacke
* Ivanjski dani u Švici
* 13. Eko etno Gacka
* Dječje ljeto u Gackoj
* 2. Trk uz Gacku
* Advent u Otočcu
  1. **Sportske manifestacije**
* Taekwando klub Gacka
* Udruga žena sportske rekreacije
* II. Gačanski turnir starih sport ova
* Memorijalni turnir MC Maka
  1. **Potpore ostalim manifestacijama**
* Smotra folklora Otočac
* 11. Memorijalna Barkanova biciklijada
* 3. Međunarodna hard extreme enduro utrka Otočac
* Hrvatski sabor kulture

1. **TIC**

Sukladno mjerama HZZ-a raspisati ćemo u 2017. g natječaj za stručno osposobljavanje bez zasnivanja radnog odnosa. Sa uskrsnim praznicima počinje i rad na TIC- u pa nam je potrebna djelatnica. Ukoliko nam se ponovi situacija iz 2016. , da nema zainteresiranih kandidata, primiti ćemo djelatnika/icu temeljem ugovora na određeno**.**

1. **Novi proizvodi**

Suvremeni turizam temelji se na raznolikosti, autohtonosti, jedinstvenosti, a sve to nije moguće bez stalnih inovacija, novih ideja i sve atraktivnije, kreativnije i raznovrsnije ponude. Turistička ponuda temelji se na posebnim motivima, a stupanj zadovoljstva utvrđuje se ostvarenim doživljajem.

U 2017. godini osmisliti ćemo i kandidirati nove proizvode sukladno Javnom pozivu kojeg raspisuje HTZ i Ministarstvo turizma. Dovršiti ćemo potrebne radnje na aerodromu Otočac, kako bi 2017. godina bila u znaku multimedijalnog leta iznad Gacke doline.

Inicijalno ćemo istražiti novi arheološki lokalitet, kako bismo došli do potrebnih odgovora , za eventualno daljnje istraživanje.

1. **KOMUNIKACIJA VRIJEDNOSTI**

Zadaća **Komunikacija vrijednosti** sadrži alate usmjerene na efikasnije komuniciranje ciljanom publikom, te pridonosi stvaranju marke destinacije.

Postojeću web stranicu potrebno je nadopunjavati i stalno osvježavati novim informacijama kako bi bile aktualne. To se odnosi na informacije o svim događanjima i aktualnostima turističke ponude. Zadaća komunikacija vrijednosti sastoji se od:

1. **Online komunikacije** – sadrži promotivne i druge tržišne aktivnosti koje su planirane s naglaskom na specifičnoj promidžbi strateški značajnih proizvoda destinacije. Nastaviti ćemo dobru suradnju sa televizijskim kućama, oglašavati ćemo se putem interneta i časopisa.
2. **Ofline komunikacije** – sadrži oglašavanje koje ostaje temeljem promotivnih aktivnosti, izradu novog promidžbenog materijala prema potrebi suvremenog turista (letci za potrebe vjerskog turizma, aktivnog turizma, katalog privatnog smještaja), suvenire za promidžbu te izradu novih info tabli uz turističke atrakcije.
3. **DISTRIBUCIJA I PRODAJA VRIJEDNOSTI**

Zadaća **Distribucija i prodaja vrijednosti** sadrži tri područja zadaća:

1. **Sajmovi** u skladu sa zakonskim propisima – Programom rada za 2017. godinu predlaže se odlazak na inozemne sajmove u suradnji sa TZ LS Županije, u sklopu LAG-a, aktivno praćenje sajmova.
2. **Studijska putovanja novinara** – pridonose boljoj sveukupnoj promidžbi naše destinacije. Svake godine posjete nas novinari iz različitih zemalja (V.Britanija, Irska, Njemačka…), obiđu najinteresantnije točke naše ponude te o tome upoznaju veliki broj čitatelja.
3. **Posebne prezentacije** sadrže nove i suvremene turističke trendove na tržištu od posebnih interesa. Glavni ciljevi projekta su održivi razvoj turizma turistički nerazvijenih područja.
4. **INTERNI MARKETING**

Interni marketing odnosi se na edukaciju, u cilju stvaranja preduvjeta za sustavni razvoj turizma, odnosno podizanja razine znanja i vještina potrebnih u osmišljavanju kvalitetnih kulturno-turističkih proizvoda.

**Tabela 4: Zadaće TZG Otočca u odnosu na 2016. godinu**

1. **TRANSFER BORAVIŠNE PRISTOJBE GRADU (30%)**

Sukladno odredbama čl. 20 stavka 5. Zakona o boravišnoj pristojbi Turistička zajednica Grada Otočca od prikupljenih sredstava boravišne pristojbe 30% izdvaja u Proračun grada Otočca . ([NN 152/08](http://narodne-novine.nn.hr/clanci/sluzbeni/2008_12_152_4143.html); [NN 88/10](http://narodne-novine.nn.hr/clanci/sluzbeni/2010_07_88_2465.html); [NN 110/15](http://narodne-novine.nn.hr/clanci/sluzbeni/2015_10_110_2135.html))

**Turistička zajednica Grada Otočca sudjeluje u obavljanju i drugih poslova koji se neplanirano javljaju tijekom godine, a od interesa su za turizam grada Otočca i Gacke.**